<classify> WAKATI imebaki miezi minne kusitishwa kwa matumizi ya Pasipoti za zamani, Idara ya Uhamiaji nchini imesisitiza wananchi kuomba kujitokeza kuomba pasipoti za kisasa za kielekroniki.Katika hatua nyingine Idara hiyo ya Uhamiaji imesema tangu Januari 31, 2018 wakati pasipoti mpya zilipoanza kutolewa hadi Agosti 13, mwaka huu, 149, 603 wameomba pasipoti hizo.Msemaji wa Idara ya Uhamiaji nchini, Ally Mtanda alilieleza gazeti hili jana kwamba makundi kama Madereva wanaosafiri katika Nchi za Jumuiya ya Maendeleo Kusini mwa Afrika SADC na wafanyabishara wanaokwenda nchi mbalimbali waombe pasipoti za kisasa za kieletroniki ili kufanikisha shuguhuli zao kwa ajili ya kuchangia maedeleo ya taifa.Kuna madereva wanafanya safari katika nchi za SADC na ni wa muhimu sana kwenye uchumi wa nchi yetu.Hawa kwa siku nyingi sana walikuwa wakitumia vile vibali vya dharura. Hawa ni wasafiri wa mara kwa mara. Waje tuwapatie pasipoti hizi za kimataifa kwa sababu sisi tunatambua mchango wao katika sekta ya usafirishaji na uchumi, alisema Mtanda.Alisema wajasiriamali wa ndani ya nchini pia wajitokeze kuomba pasipoti hizo za kisasa kwa ajili ya kusafiri nje ya nchi kufanya biashara kwa ajili ya kusukuma mbele maendeleo. Mtanda alisema ili kuepusha msongamano katika ofisi ya makao makuu ya Idara ya Uhamiaji jijini Dar es Salaam, wananchi watumie ofisi za Uhamiaji za mikoani kuomba pasipoti hizo mpya.Tuna vituo takribani 31 nchi nzima, mikoa 29, huko kote huduma za pasipoti zinapatikana waende katika maeneo hayo, waombe na watapewa huko, alisema.Akizungumzia takwimu za pasipoti zilizotolewa tangu Januari 31, 2018 hadi Agosti 13, mwaka huu alisema pasipoti 148,046 za kawaida, 1,206 za kidiplomasia, 346 za Utumishi na tano maalumu za Kidiplomasia zimetolewa.Pia alishauri kwamba wananchi wanaomba pasipoti ambao hawana safari za haraka wakawapisha wenye safari za karibuni kama vile wanafunzi wanaokwenda nje ya nchi kwa ajili ya masomo.Mtanda alisema wananchi ambao hawana vitambulisho vya taifa vinavyotolewa na Mamlaka ya Vitambulisho vya Taifa NIDA lakini wana namba za vitambulisho hivyo waombe pasipoti na watahudumiwa.Idara ya Uhamiaji pia inatoa Viza za Kielektroniki e-Visa, Vibali vya Ukaazi vya Kielektroniki e-Permit na Udhibiti wa Mipaka wa Kielektroniki e-Border Management. Pasipoti hizo mpya, zinagharimu Sh 150,000 kila moja na zitatumika kwa miaka 10, kabla ya kuuhishwa tena.  <topic>: KITAIFA 